open-index/open-wikipedia-markdown huggingface dataset:
Engelhof (Basel)

Dr **Ängelhoof** isch e historischs Geböid in dr Schwizer Stadt Baasel. Er befindet sich in dr Groossbaasler Altstadt am Noodlebärg 4 und stoot uf dr Liste vo de Kulturgüeter im Kanton Basel-Stadt.

## Gschicht
Dr Ängelhoof stammt worschinlig us em früeje 14. Joorhundert. 
1477 het en dr Junker Matthias Eberler kauft. Er het en vom Remigius Faesch lo umbaue und e Brachtzimmer lo iirichde, wo spööter dr Naame Condé-Zimmer überchoo het. Bi de Friidensverhandlige 1499 zwüsche Frankriich, Ööstriich und de Äidgenosse isch in däm Zimmer dr Friidensverdraag underschriibe worde. 
Im Joor 1568 het dr Marco Perez, e spanische Flüchtling und Calvinist, wo Baasler Bürger worde isch, dr Ängelhoof kauft und het Glaubensflüchtling dört Asyl aabote. Die Dradizioon het dr Bernhard Burckhardt-Krug noch em Dood vom Perez witergfüert. Dr Henri de Condé, wo s Condé-Zimmer noch em benennt isch, isch 1574 e Zitli lang im Ängelhoof z Gast gsi. 

Spööter het dr Johann II. Bernoulli (1710-1790) im Ängelhoof gwoont und dr Maupertuis isch dört gstorbe, won er mit em Bernoulli zrugg vo Berlin choo isch.

S Condé-Zimmer isch 1875 vollständig renowiert worde und 1950 no äinisch mit Gäld vom Arbetsrabbe. 
Sit 1990 isch s dütsche Seminar vo dr Uni im Ängelhoof dehäi und s Condé-Zimmer wird für Vordrääg und chliineri Veraastaltige brucht.

Im Innehoof vom Ängelhoof stoot sid öbbe zwäi Joorhundert e Brunne mit eme Stäidroog und ere Skulptur uf em Brunnestock.

## Fuessnoote
Friedhof am Hörnli

Dr **Friidhoof am Hörnli** isch eine vo de drei Baasler Friidhööf und dr grösst Friidhoof in dr Schwiz. Er isch vo 1926 bis 1932 in dr Gmäind Rieche iigrichdet worde. Si sümmetrischi Gardenaalaag isch öbbe fuffzig Hektare grooss und es het zääduusigi vo Greeber, drunder vo vile bekannte Persönligkäite wie vom Paul Hermann Müller, Fritz Haber, Karl Barth, Karl Jaspers oder Jacob Burckhardt. Uf em Gländ befindet sich d Sammlig Friidhoof Hörnli.

## Weblingg

* En Rundgang uf em Friidhoof am Hörnli uf YouTube
* D Gschicht vom Friidhoof am Hörnli uf altbasel.ch
* Felix Steininger: Friedhof am Hörnli: In: Gemeinde Lexikon Riehen

## Fuessnoote
Olsberger Hof

Dr **Olschbärger Hoof** isch e historischs Geböid an dr Riddergass 27 in dr Groossbaasler Altstadt. Er stoot uf dr Liste vo de Baasler Kulturgüeter.
## Gschicht
Dr Olschbärger Hoof het sit 1282 im Chloster Olschbärg ghöört. Im groosse Ärdbeebe vo 1356 isch er stark beschädigt worde.

Wo am Aafang vo der Reformazion d Äbtissin Agnes Haltmeier (1525-1535) us Rhiifälde dr Stadt Baasel dr ganz Chlosterbsitz im Herschaftsberiich vo dr Stadt für 2000 Pfund Stäbler het welle verchaufe,  isch s im Erzherzog Ferdinand vo Ööstriich im Joor 1530 glunge, dr Verchauf z verhindere. Die Äbtissin isch bim Chronist schlächt wägchoo. Er verzellt vo iirem Lodderlääbe, wie si mit wältlige und gäistlige Here bis in d Nacht iine gfiirt und sich nid um iiri Pflichde kümmeret häig. Si isch in s reformierte Baasel gflüchdet und het im Olschbärgerhoof gläbt. Es isch ere nid glunge,  sich vom Bapst d Freihäite und Briwilegie vom Chloster lo bestätige, und was schliesslig us ere worde isch, wäiss mä nid.

Dr Olschbärger Hoof het vo 1581 aa im Gerold Wachter ghöört und „Zum Leopard“ ghäisse. 1752 het en dr Bandfabrikant Achilles Weiss-Ochs kauft und lo umbaue, woorschinlig vom Archidekt Samuel Werenfels.

1917 het mä under em südlige Däil vom Geböid e Chäller baut, uf em nördlige e dritte Stock drufdoo, s Innere vom erste Stock umbaut und dr Dachstuel us em Middelalter mit eme nöije ersetzt.

Hüte wird e Däil vom Hoof von ere Brivatbank brucht, dr Räscht si Woonige.

## Fuessnoote
Liste der Kulturgüter in Basel/Grossbasel Ost

In dr  **Liste vo de Kulturgüeter in Baasel/Ostgroossbaasel** si alli Objekt im östlige Däil vom Groossbaasel in dr Stadt Baasel im Kanton Basel-Stadt enthalte, wo noch dr Haager Konvenzion zum Schutz vom Kulturguet bi bewaffnete Komflikt, em *Bundesgsetz vom 6. Oktober 1966 über e Schutz vo de Kulturgüeter bi bewaffnete Komflikt* und dr *Verordnig vom 17. Oktober 1984 über e Schutz vo de Kulturgüeter bi bewaffnete Komflikt* under Schutz stöön.

Die Liste umfasst d Gwardier Bräiti, Bruederholz, Gundeldinge, Dalbe und Vorstedt (östlig vo dr Elisabethestrooss). Alli Objekt vo de Kategorie A und B si vollständig in dr Liste enthalte, Objekt us dr Kategorii C feele no (Stand: 1. Januar 2013).

## Kulturgüeter

## Weblingg

* Kantonsliste Basel-Stadt (A-Objekt) vom KGS-Inventar (PDF, 357 KB)
* Kantonsliste Basel-Stadt (B-Objekt) vom KGS-Inventar (PDF, 445 KB)

## Fuessnoote
Universidade do Estado de Minas Gerais

D **Universidade do Estado de Minas Gerais** (*Universitet vum Bundesstaat Minas Gerais*, churz: *UEMG*) isch e Universitet z Belo Horizonte im brasilianische Bundesstaat Minas Gerais. Si isch anne 1989 grindet wore.

D Universitet bietet 20 Studiegäng aa an dr Standort Belo Horizonte (Hauptsitz), Barbacena, Frutal, João Monlevade un Poços de Caldas.

Im Joor 2004 het d Universitet rund 1.418 Mitarbaiter, 21.677 Studänte un 1331 Poschtgraduierti gha.

## Organisation
Zue dr Universitet ghere die Inschtitutione: 
* Fundação Faculdade de Filosofia, Ciências e Letras de Carangola
* Fundação Educacional do Vale do Jequitinhonha
* Fundação de Ensino Superior de Passos Visite o Portal FESP
* Fundação Educacional de Lavras
* Fundação de Ensino e Pesquisa do Sul de Minas
* Fundação Educacional de Divinópolis
* Fundação Educacional de Patos de Minas
* Fundação Educacional de Ituiutaba
* Fundação Cultural Campanha da Princesa
* Fundação Mineira de Arte Aleijadinho (FUMA)
* Fundação Escola Guignard
* Curso de Pedagogia - Instituto de Educação
* Serviço de Orientação e Seleção Profissional

## Weblink
* Universidade do Estado de Minas Gerais - Sítio Oficial
* Autarquia Municipal de Ensino de Poços de Caldas
* ''Campus'' de Frutal
Bohemian Rhapsody

**Bohemian Rhapsody** isch es Lied vo de britische Rockgruppe Queen. S Lied isch vom Band-Mitglid Freddie Mercury gschribe worde. 

## Dr musikalisch Ufbau
Die musikalischi Struktur von ere Rhapsodii isch in dr Popmuusig ungwöönlig.
Wäärend die klassischi Rhapsodii e dreidäiligs Formschema het (schnäll-langsam-schnäll), wird im Song e säggsteiligi Wariante brucht. Im Song chömme Abschnitt nochenander, wo stilistisch seer underschidlig sin. Bim A-cappella-Balladedäil noch em Intro folgt dr Song no em Muster vo dr klassische Rhapsodii, s Gitarresolo sprängt aber dr formali Raame. Erst bim Outro het dr Song wider d Struktur von ere Rhapsodii. Es isch do zum erste Mol bassiert, ass en Operepartitur im ene Popsong so extensiv integriert worde isch.

D *Bohemian Rhapsody* in dr Version vom Album *A Night at the Opera* cha mä in säggs Abschnitt iidäile:
# Intro (0:00–0:49)
# Ballade (0:49–2:37)
# Gitarre-Solo (2:37–3:03)
# „Opere-Parodii“ (3:03–4:08)
# Hard Rock (4:08–4:55)
# Outro (4:56–5:55)
S Ändi vom Song chunnt ganz blötzlig mit eme Paiste-Tamtam.

## Fuessnoote


## Weblink
* Liedtext und dütschi Übersetzig
Ramsteinerhof

Dr Ramstäinerhoof isch e historischs Geböid an dr Rittergass 7-9 in dr Groossbaasler Altstadt. Er stoot uf dr Liste vo de Kulturgüeter im Kantoon Basel-Stadt, wo nazionaali Bedütig häi.
## Gschicht
D Ramstäiner si e wichdigi Baasler Aadelsfamilie gsi. Si sin d Burghere z Gilgebärg, z Zwinge und z Laufe gsi und häi im 14. und 15. Joorhundert in dr Stadt immer wider hoochi gäistligi und wältligi Ämter gha, as Bürgermäister, Rootshere und Vögt. So grooss iire Iifluss isch, so grooss isch s Areal an dr Rittergass gsi, wo si gwoont häi, und isch vom Gässli hinder dr Ulrichskiirche bis zur Kiirche vo de Dütschritter gange. Si häi im spoote Middelalter zwäi Hööf gha dört, dr Chli Ramstäi (hüte d Liigeschaft Riddergass 22-24) und dr Grooss Ramstäi, grad wisawii vom Hoof vo de Thierstäiner. Dr Ridder Burkhard Werner vo Ramstäi isch dr erst bekannt Bsitzer vom Ramstäinerhoof gsi. Uf däm Gebiet em Rhii nooch häi denn au d Rootbärger e Hoof baut (hüte Rittergass 25) und d Äbtissin vo Olsbärg het sich grad näbe dr Dütschridderkapälle im Olsbärgerhoof e *pied a terre* gläistet.

Vo iirem Hoof us häi d Ramstäiner e groossartigi Ussicht über e Rhii und s Chläibaasel ghaa. Im Ramsteinerhoof si immer wider hoochi Here z Gast gsi, wie dr Bapst Felix V. wääred em Baasler Konzil oder 1473 dr Maximilian, wo spööter sälber Kaiser worde isch, won er mit em Kaiser Friedrich III. z Baasel verbii cho isch.

D Rittergass isch au im 18. Joorhundert en aagsäiti Adrässe gsi und vili vo de Hüüser dört si in dere Zit umbaut worde. Au dr Ramstäinerhoof het denn e nöije Bsitzer gfunde, dr Samuel Burckhardt, wo drfür e halbi Million Pfund (das weere im Joor 1930 fast siibe Millione Schwizer Franke gsi) aanebletteret het, und das isch no ooni s Land gsi und en im Stiil vom Barock het lo renowiere.

## Fuessnoote
Willy Seiler

Dr **Willy Seiler** (* 24. September 1930 z Stuegert, † 9. Juni 1988 en seira Geburtsstadt) ischt a deitscher Schauschbiiler, Senger ond Moderator gwäa. Sei greeschder Erfolg isch des Liadle *Schaffe, schaffe, Häusle baue* gwäa, wo-nr zamma mit seira Frau, dr Ruth Mönch, uff Schallpladda gsonga hôt.

## Aus seim Leaba
Dr Willy Seiler ischt am 24. September 1930 em Stuegerter Stadtdoil Cannstatt – *Bad* hôt’s erscht ab 1933 ghoißa – uff d Welt komma. Er ischt grad amôl 16 Jôhr alt gwäa, dô hôt’r bei-ma Theater en seira Hoimetstadt a Roll em Kenderstick *Emil und die Detektive* vom Erich Kästner schbiila derfa. Bald druff hôt’r a Engagement beim dômôliga Siddeitscha Rundfunk (heit Südwestrundfunk) kriagt, wo-nr bei-ma Haufa Kender- ond Schualfunksendonge mitgwirkt hôt. Au bei de dômôls ibliche *Bonde Ôbed*, wo emmer samschdigs em Rundfunk ibrtraga wôrra send, hôt’r oft durchs Programm gfihrt, zerscht alloi ond schbäter mit seira Frau ond Kollegin Ruth Mönch.

1965 ischt em Willy Seiler ôbodda wôrra, a Schallbladd mit-em Titl *Schaffe, schaffe, Häusle baue …* uff dr A-Seit ond *Mathilde, gib den Hammer her* uff dr B-Seit uffzonemma. Dr Seiler hôt zuagsait; ond weil mr fir dia Uffnahma au noh a weibliche Stemm braucht hôt, hôt’s Ehepaar Seiler als *Willy Seiler und Mathilde*  dui Pladd besonga. Dr Erfolg ischt so grauß gwäa, dass der Tonträger ibr 100.000-môl ibr da Ladadisch ganga ischt.

1968 hôt dr Seiler zom erschda Môl em-ma Fernsehschbiil mitgwirkt: En de ledschde zwoi Folga vo dr schwäbischa Sidfunk-Serie *Die Chronik der Familie Nägele* (gschriiba vom Eschtreicher Fritz Eckhardt, wo z Stuegert uffgwachsa ischt) hôt’r da jengschda Soh vom Familiaoberhaupt (gschbiilt vom Willy Reichert) vrkerpret. Schbätr hôt’r gsait, dui Roll hett-em a graußa Freid gmacht, weil se vom kenschtlerischa Standponkt her viil ôôschbruchsvoller gwäa wär als dia Conferenca, wo-nr vorher gmacht häb.

Firs Zwoide Deitsche Fernseha hôt s Ehepaar Seiler meh wia 40 Sketsch em schwäbischa Dialekt produziirt. Au beim Saarlendischa Rundfunk send dia zwoi etliche Jôhr lang ondr Vrtrag gschdanda. Fir dean Sender hend-se, ondrstitzt vo de Schwarzwälder Stockmihli Musikanten als Haus-Bänd, dui Volksmusik-Show-Reihe *Im Krug zum grünen Kranze* gmacht. 

Am 9. Juni 1988 hôt dr Willy Seiler en seira Hoimetstadt seine Auga fir emmer gschlossa; grad amôl 57 Jôhr alt isch’r wôrra. Vrgraba wôrra ischt'r em Stuegerter Pragfriedhof. Schbäter hôt en deam Grab au sei Witwe Platz gfonda. 

## Seine Film
* 1968: *Chronik der Familie Nägele*
* 1986: *[[Der Eugen]]*
* 1987: *Tatort: Eine Million Mäuse*

## A Auswahl vo seine Langschbiilpladda bzw. CDs
* *Sing und lach mit – Frohgelaunt im Neuen Sound*
* *Im Krug zum grünen Kranze*
* *Schwarzwälder Vesper*
* *Die schönsten schwäbischen Volkslieder*
* *Echt schwäbisch – Schelmen-, Schnitz- und Lompaliedle*
* *Ruth Mönch und Willy Seiler singen die schönsten Volkslieder*

## Weblink
* 
*Dr Willy Seiler ond sei Frau Ruth Mönch bei youtube mit-em Liadle ''Schaffe, schaffe, Häusle baue''
*S Grab vom Willy Seiler uff-em Stuegerter Pragfriedhof
Fischmarktbrunnen (Basel)

Dr **Fischmäärtbrunne** isch e groosse Brunne uf em alte Baasler Fischmäärt.  Er gältet as dr schönst gotisch Brunne in dr Schwiz. Sit 1915 stoot er under Dänggmolschutz.

## S Usgsee
Dr Brunne het e zwölfeggige Droog und dr Stock isch fast so hooch wie d Hüüser nääbedraa.  Vo de vierezwanzig Figuure, won en emol verziert häi, so no zwäiäzwanzig übrig, drizää Ängel, won e baar von ene Baasler Wabbe drääge, säggs Häiligi und drei Brofeete. D Hauptfiguure si d Maria mit em Chind und eme Szepter in dr Hand, dr Petrus mit em Schlüssel und dr Evangelist Johannes. Dr Ängel uf em Spitz hebt e Zwiig von ere Palme in dr Hand.

## Gschicht
Dr Brunne isch woorschinlig vom Johannes Parler (III.) us dr berüemte Baumäister- und Stäimetzfamilie vo de Parler gege s Ändi vom 14. Joorhundert baut worde. Mä wäiss us em Joor 1476, ass er denn sis Wasser us em «Huus zu Sässel» am Dootegässli überchoo het. Er isch vor allem für d Fischverchöifer dört gsi, wo iiri Chääfig mit de lääbige Fisch in Brunne gstellt häi. D Bevölkerig het sit 1615 Wasser us eme chliinere Brunne nääbedraa chönne hoole, wo us em «Huus zem kalte Käller» (sit 1875 s «Marthastift») am Källergässli gspiist worde isch. Bis wit in d Nöizit isch die hügienischi Situazioon zimlig katastrofaal gsi. Wo zum Bischbil 1679 d Lüt sich über d Kwalideet vom Brunnewasser beklagt häi, het dr Brunnemäister uusegfunde, ass d Abtrittgruebe zu St. Peter überflosse isch. Sit 1869 isch s Wasser für e chlii Brunne vom groosse Brunne cho. 1874 häi d Brünne Grelliger Wasser überchoo und 1952 sin si an s stedtische Drucknetz aagschlosse worde. 

Wo mä d Basler Börse baut het, het mä 1908 d Süüle, wo scho stark verwidderet gsi isch, ins Historische Museum brocht und e Kopii von ere gmacht. Mä het dr Brunne e baar Meter wiiter gege Nordweste mit ere Kopii vo dr Süüle uf em Blatz wider ufgstellt.
Vo 1971 bis 1974 isch dr Brunne renowiert worde und mä het drbii d Vergoldig ernöieret und im Joor 2004 het men en no äinisch renowiert.

## Fuessnoote
Fischmarktbrunnen

**Fischmarktbrunnen** cha stoo für:
* Dr gotisch Brunne uf em Fischmäärt z Basel
* Dr Minervabrunne in Altona z Hamburg
Platonismus

**Platonismus** und **Platoniker** (Aahänger vom Platonismus) sin Begriff, wo in verschiidene Bedütige verwändet wärde. Im ängere Sinn, wo sterker gschichtlig brägt isch, verstoot mä under Platonismus d Leer vom antike griechische Filosoof Platon und under Platoniker die antike Filosoofe, wo sich zu däm sinere Leer bekennt häi. Im erwiterete Sinn bezäichnet mä as Platoniker au middelalterligi und nöizitligi Filosoofe, wo nume äinzelni wääsentligi Elimänt vom Platon sinere Leer übernoo häi bzw. äinzelni Überzüügige mit em Platon gmäinsam gha häi. Im witiste, räin süstematische Sinn wird dr Begriff Platonismus hüte für alli filosofische Leere verwändet, won en bestimmts Kärnmerggmol mit em Platon sinere Filosofii gmäinsam häi, au wenn si sunst ganz andersch si. Das Merggmol wird underschiidlig definiert und gältet denn je noch dr Definizion as konstitutiv für e Platonismus.

As Platoniker wärde nit nume Fachfilosoofe bezäichnet, sondern au Dichder, Theolooge und anderi Intellektuelli, wo d Wältaaschauig von ene im Wäsentlige mit de Konzept vom Platonismus überiistimmt.
Der Eugen

**Der Eugen** ischt a 68-doiliga deitscha Fernsehserie, wo vo 1982 bis 1986 vom dômôliga Siddeitscha Rundfunk (heit: Sidweschtrundfunk) produziirt wôrra ischt. Jeda Episod hôt a Schbiildauer vo acht Menudda. Gsendet wôrra send de oinzlne Folga ab 1986 em regionala Vorôbedprogramm vo dr ARD zwischa de Werbebleck.

En dera Serie gôht’s om s fikdive Weiguad vo dr schwäbischa Familie Eisele. Vorzehlt werdet an Haufa turbulende Gschichda vo sellra Familie. De meischde Rolla send mit schwäbische Schauschbiiler besetzt wôrra; drom wuud au hauptsächlich Schwäbisch gschwätzt. Dia Drehbiacher send vo vrschiidene Autora gschriiba wôrra. A Großdoil abr stammt vom Felix Huby. Dr Theo Mezger hôt bei älle Folga d Reschii gfihrt. D Außa-Uffnahma send z Fellbach (s Weiguad Eisele) ond em Weikeller vo dr dômôliga Weigärtner-Gnossaschaft Stuegert-Ondrtirkheim dreht wôrra.

## Mitgwirkt hend
***en de Hauptrolla**
**dr Walter Schultheiß als Eugen Eisele
**d Ilse Künkele als Elsbeth Eisele
**d Trudel Wulle als Rosa
**dr Alexander Gittinger als Karl
**dr Thomas Reiner als Gottfried Hemmerle
**d Regina Faerber als Sybille Meyer

***en oinzlne Episoda als Gäscht**
**dr Robert Naegele als Albert Greiner
**dr Willy Seiler als Schlumberger
**dr Dietz-Werner Steck als Schützle
**dr Albin Braig als Steierpriafer
**ond sonscht noh an Haufa meh oder weniger bekannde Manna ond Fraua.

## Weblink
We Are the Champions

**We Are the Champions** isch e Lied vu dr britische Rockgruppe Queen. S isch am 7. Oktober 1977 as Single us em Album *News of the World* vereffetligt wore un zellt zue dr bekannteschte Song vu dr Band.

S Stuck isch vum Freddie Mercury gschribe wore.

## Rezeption
E Grubbe vo Wüsseschaftler us London het meereri Duusig Brobande beobachdet und im Septämber 2011 denn das Lied zum „catchiest pop song of all time“ erklärt.

## Fuessnoote
We Will Rock You

**We Will Rock You** isch e Lied vu dr britische Rockband Queen. S isch vum Brian May gschribe wore un isch s erscht Lied uf em Album *[[News of the World (Album)|News of the World]]*. 

Bis uf di letschte 30 Sekunde mit em Gitarresolo vum May het s Lied as Beglaitig vum Gsang nume rhythmisch Stampfe un Klatsche, unterstitzt vum Schlagzyg. 

D Single isch am 7. Oktober 1977 as B-Syte vu dr Single We Are the Champions vereffetligt wore, s Album isch am 28. Oktober 1977 uusechuu. 

S Magazin *[[Rolling Stone]]* het s Lied anne 2004 uf dr 330. Blatz vu syre Lischte vu dr 500 beschte Song vu allene Zyte.
Another One Bites the Dust

**Another One Bites the Dust** isch es Lied vo de britische Rockgruppe Queen. S Lied isch vom Band-Mitglid John Deacon gschribe worde. Es isch uf em Album *[[The Game (Album)|The Game]]* erschiine. Es isch mee as 7 Millione Mol verchauft worde und isch d Single vo dr Bänd, wo am mäiste verchauft worde isch. Uf dr Liste *Billboard’s All Time Top 100* stoot s uf em 34. Blatz.

In de früeje 1980er het *Another One Bites the Dust* as äine vo de Pop-Rock-Titel gulte, wo mä e Ruggwärtsbotschaft din chönni ghööre.  Verantwortlig für die Grücht si amerikanischi Evangelikali gsi. Si häi behauptet d Setz *“Start to smoke marijuana”* („Fang aa, Marihuana  rauche“) und *“Decide to smoke marijuana”* („Mach dr Entschäid, Marihuana z rauche“) beziehigswiise *“It’s fun to smoke marijuana”* („Es macht Spass, Marihuana z rauche“) z hööre. E Sprächere vom Label Hollywood Records het die Grücht dementiert.

## Fuessnoote
Radio Ga Ga

**Radio Ga Ga** isch es Lied vo de britische Rockgruppe Queen. S Lied isch vom Band-Mitglid Roger Taylor gschribe worde.

Dr Titel isch am 23. Januar 1984 as Single uusechoo und isch in vile Länder bis uf e Spitz vo de Hitliste klätteret. In Grossbritannie het er dr Status von ere Single Silber überchoo. *Radio Ga Ga* ghöört zu de Singles vo Queen, wo am mäiste verchauft worde si, und isch au d Komposizion vom Roger Taylor, wo kommerziell am erfolgriichste gsi isch. Dr Titel vom Song het d Sängere Lady Gaga zu iirem Naame inspiriert.

## Fuessnoote
Brian May

Dr **Brian Harold May**, CBE (* 19. Juli 1947 z Hampton) isch e britische Gitarrischt, Kompenischt, Sänger, Buechautor, Dierschitzer un Ehrerektor vu dr Liverpool John Moores University. Är isch Grindigsmitgliid vu dr Rockband Queen. D Musikzytschrift *Rolling Stone* het en uf Blatz&nbsp;26 vu dr Lischt vu dr beschte Gitarrischte vu allne Zyte gsetzt.

## Diskografi vu dr Solo-Projäkt
### Albe
* 1983: *Star Fleet Project* – Brian May & Friends (Mini-Album, u.&nbsp;a. mit m Eddie Van Halen)
* 1992: *Back to the Light*
* 1993: *Live at the Brixton Academy* – The Brian May Band
* 1998: *Another World*
* 2000: La musique de *Furia* – Un film de Alexandre Aja (Soundtrack)

#### Singles (Uuswahl)
* 1983: *Star Fleet*
* 1991: *Driven by You*
* 1992: *Too Much Love Will Kill You*
* 1992: *Back to the Light*
* 1993: *Resurrection*
* 1993: *Last Horizon*
* 1995: *The Amazing Spider-Man* – MC Spy-D + „Friends“
* 1998: *On My Way Up*
* 1998: *Business*

## Literatur
* Laura Jackson: „Queen“ and I: Brian May Story, Smith Gryphon, 1994. ISBN 1-85685-062-5
* Brian May: Another World – Guitar Tablature (Musiknoten), International Music Publications, 1998. ISBN 1-85909-612-3
* *Guitar Player Magazine*, Januar 1983, Interview von Jas Obrecht mit Brian May
* Jacky Gunn, Jim Jenkins: *Queen. As It Began.* Sidgwick & Jackson, London 1992. ISBN 0-283-06052-2 (Deutsche Ausgabe: *Queen*. Goldmann, München 1992. ISBN 3-442-42083-0)

Em Brian May si wisseschaftlichi Publikatione:
* T. R. Hicks, B. H. May and N. K. Reay, *MgI Emission in the Night Sky Spectrum*, Nature 240 (1972) 401-402.
* T. R. Hicks, B. H. May and N. K. Reay, *[http://adsabs.harvard.edu/cgi-bin/nph-bib_query?bibcode=1974MNRAS.166..439H&db_key=AST&data_type=HTML&format=&high=430f64f97313399 An Investigation of the Motion of Zodiacal Dust Particles-I]*, Mon. Not. R. astr. Soc. *166* (1974) 439-448.
* Brian May, Patrick Moore, Chris Lintott: *Bang! A Complete History of the Universe*. Carlton Books, 2006. ISBN 978-1-84442-552-5. Deutsche Ausgabe: *Bang! Die ganze Geschichte des Universums*. Franckh-Kosmos, Stuttgart 2007. ISBN 3-440-11125-3
* Brian Harold May: *A Survey of Radial Velocities in the Zodiacal Dust Cloud*. Springer, Berlin 2008, ISBN 978-0-387-77705-4
* Brian May, Elena Vidal : * A Village Lost and Found * 3D-Buch von 2009

## Weblink

* 
* 
* www.brianmay.com
The Show Must Go On

**The Show Must Go On** isch e Lied vu dr britische Rockband Queen. S isch im Oktober 1991 as Single us em Album *[[Innuendo]]* vereffetligt wore. Uf em Album isch *The Show Must Go On* s zwelft un letscht Stuck. S Cover-Artwork vu dr Single basiert uf Zaichnige vum franzesische Chinschtler Grandville.
Riders on the Storm

**Riders on the Storm** isch es Lied vo de amerikanische Rockbänd The Doors. S Lied isch vo de Band-Mitglider Jim Morrison, Ray Manzarek, Robby Krieger und John Densmore gschribe worde.

D Single isch im Juni 1971 uusechoo und uf dr B-Site isch s Stück *The Changeling*. In de USA isch si bis uf e Blatz 14 in dr Hitparade choo, z Dütschland uf Blatz 28 und z Groossbritannie uf Blatz 22.

D Inspirazion für s Lied isch s Stück *(Ghost) Riders in the Sky: A Cowboy Legend* vom Stan Jones us em Joor 1948. In *Riders on the Storm* ch;mme Donner und Räägeneffekt vor und dr Ray Manzarek macht uf eme *Fender Rhodes* Gr[sch vo Rääge nooch.

*Riders on the Storm* basiert zum Däil uf dr Gschicht vom Amoklöifer Billy Cook, wo Autistopp gmacht het und drbii e ganzi Familie umbrocht het. Dr Teggst wird au uf e französischs surrealistischs Gedicht us de drissiger Joor zrugggfüert, *Chevaliers de l’Ouragan* (öbbe „Riter vom Hurrikan“) vom Louis Aragon.
Paco de Lucía

Dr **Paco de Lucía** (* 21. Dezämber 1947 z Algeciras, Provinz Cádiz as *Francisco Sánchez Gómez*; † 25. Februar 2014 z Cancún, Mexiko) isch e spanische Gitarrist gsi. Er het als Groossmäister vo dr Flamenco-Gitarre gulte. Er het dradizionelle Flamenco gspiilt und nöiji Elimänt iigfüert, vor allem us dr klassische Muusig und us em Dschääs. Sini Brüeder Ramón de Algeciras und Pepe de Lucía sin au Flamenco-Musiker gsi.

## Diskografii
* 1965: *Dos guitarras flamencas* vom Ricardo Modrego
* 1965: *Dos guitarras flamencas en stereo* vom Ricardo Modrego
* 1965: *Doce canciones de García Lorca para guitarra* vom Ricardo Modrego
* 1967: *Dos guitarras flamencas en America Latina* vom Ramón de Algeciras
* 1967: *[[Canciones andaluzas para dos guitarras]]* vom Ramón de Algeciras
* 1967: *La fabulosa guitarra de Paco de Lucía* 
* 1969: *Hispanoamerica* 
* 1969: *Fantasía flamenca* 
* 1971: *Recital de guitarra*
* 1972: *El duende flamenco* 
* 1972: *soy grande por ser gitano*, mit Camarón de la Isla
* 1973: *[[Fuente y caudal]]* 
* 1975: *Entre Dos Aguas* (LP Philips 6328 179)
* 1975: *[[En vivo desde el teatro real]]*, Live-Aufnahme aus dem Teatro Real
* 1976: *Almoraima*, mit maurischem Einfluss und einer virtuosen Sevillana (Cobre)
* 1978: *Interpreta a Manuel de Falla* 
* 1981: *Castro Marín* (mit Larry Coryell und John McLaughlin)
* 1980: *[[Friday Night in San Francisco]]*, mit Al di Meola und John McLaughlin (kein Flamenco, viel Improvisation)
* 1981: *Solo quiero caminar* – The Paco de Lucia Sextett
* 1983: *Passion, grace and fire* vom Al Di Meola y John McLaughlin
* 1984: *Live one summer night* Paco de Lucia Sextett
* 1986: *Entre dos aguas* 
* 1987: *Siroco*
* 1988: *Sound Patio – Flamenco Guitar*
* 1990: *Zyryab*
* 1991: *[[Concierto de Aranjuez]]* von Joaquín Rodrigo (Klassik, mit dem *Orquesta de Cadaques* unter der Leitung von Edmon Colomer)
* 1993: *Live in America* Paco de Lucia Sextett
* 1996: *The guitar trio* mit Al Di Meola und John McLaughlin
* 1997: Canciones andaluzas para dos guitarras Paco de Lucía und Ramón de Algeciras
* 1998: *Luzia* 
* 2004: *Cositas Buenas*
* 2012: *En Vivo - Conciertos Live in Spain 2010*

## Weblingg

* 
* Offizielli Website

## Fuessnoote
Innuendo

**Innuendo** (ängl. *Aadütig* oder *Aazüglichkäit)* isch s  14. Studioalbum vo dr britische Rockgruppe Queen. Es isch 1991 erschiine. Es isch s letschte Album, wo zu Läbzite vo iirem Frontmaas und Leadsänger Freddie Mercury uusechoo isch.

*Innuendo* isch vom David Richards ufgnoo worde mit dä  Doonääscheniöör Noel Harris und Justin Shirley-Smith.

S Album het s in vile öiropäische Länder uf dr erst Blatz in de Hitparade gschafft, z Dütschland zum Bischbil isch s 47 Wuche in de Tschaarts gsi und het Platin überchoo. In de USA het s nume für e 30. Blatz und Gold glängt.

## Titelliste
# *Innuendo* - 6:29
# *I'm Going Slightly Mad* - 4:22
# *Headlong* - 4:39
# *I Can't Live With You* -  4:35
# *Don't Try So Hard* - 3:39
# *Ride the Wild Wind* - 4:41
# *All God's People* (Queen, Mike Morany)  - 4:19
# *These Are the Days of Our Lives* - 4:12
# *Delilah* - 3:32
# *The Hitman* - 4:52
# *Bijou* - 3:37
# *[[The Show Must Go On]]* - 4:24
A Night at the Opera

**A Night at the Opera** isch s vierte Studioalbum vo dr britische Rockgruppe Queen und isch 1975 erschiine. Dr Titel stammt vom Film mit däm Naame vo de Marx Brothers us em Joor 1935.

S Album mit dr Hit-Single *[[Bohemian Rhapsody]]* isch 50&nbsp;Wuche lang in de britische Hitparade bliibe und het s dört uf e erst Blatz gschafft. Es isch au in de Veräinigte Staate e groosse kommerzielle Erfolg gsi und drei Mol mit Platin uszäichnet worde. Vili Lüt halte s für äins vo de beste vo dr Band.

## Titelliste
Seite 1:
# *Death on Two Legs (Dedicated to…)* – (Mercury) – 3:43
# *Lazing on a Sunday Afternoon* – (Mercury) – 1:07
# *I’m in Love with My Car* – (Taylor) – 3:05
# *[[You’re My Best Friend]]* – (Deacon) – 2:52 
# *’39* – (May) – 3:31
# *Sweet Lady* – (May) – 4:04
# *Seaside Rendezvous* – (Mercury) – 2:16
Seite 2:
# *The Prophet’s Song* – (May) – 8:21
# *Love of My Life* – (Mercury) – 3:39
# *Good Company* – (May) – 3:23
# *[[Bohemian Rhapsody]]* – (Mercury) – 5:55 
# *God Save the Queen* – (Arr. May) – 1:15
The Doors (Album)

**The Doors** isch s Debütalbum vo dr amerikanische Rockband The Doors. Es isch am 4. Januar 1967 uusechoo. S Muusigmagazin *[[Rolling Stone]]* het s uf e 42. Blatz in dr Liste vo dä 500 beste Album vo alle Zite do. Es gältet in dr Rockmuusig as äins vo de iiflussriichste Album.

S Cover vo dr Platte zäigt dr Jim Morrison in ere Groossufnaam, die andere drei Mitgliider vo dr Band stöön vor eme schwarze Hindergrund. 
## Titelliste
# *[[Break on Through (To the Other Side)]]* – 2:25
# *Soul Kitchen* – 3:30
# *[[The Crystal Ship]]* – 2:30
# *Twentieth Century Fox* – 2:30
# *[[Alabama Song]] (Whisky Bar)* (Brecht, Weill) – 3:15
# *[[Light My Fire]]* – 7:07
# *[[Back Door Man]]* (Dixon) – 3:30
# *I Looked at You* – 2:18
# *End of the Night* – 2:49
# *Take it as it Comes* – 2:13
# *[[The End (The-Doors-Lied)|The End]]* – 11:44
You’re My Best Friend

**You're My Best Friend** isch es Lied vo de britische Rockgruppe Queen. S Lied isch vom Band-Mitglid John Deacon gschribe worde.

## D Ufnaam
Dr Deacon het dr Song für si Frau Veronica Tetzlaff gschriibe. In dr Studioufnaam spiilt er näben em E-Bass e Wurlitzer E-Piano, wo mit sim tüpische Doon s Lied brägt. Bi Live-Ufdritt het dr Freddie Mercury e Flüügel anstatt vom E-Piano brucht. D Pop-Ballade isch in C-Dur gschriibe und verwändet e gmäässigte 4/4 Takt.

## Fuessnoote
Freie Strasse (Basel)

Die **Freiji Strooss** isch die wichdigsti Strooss in dr Baasler Innestadt. Si isch Däil vom kommerzielle Zentrum vo dr Stadt und e Hufe Gschäft stönde dört.

## Gschicht

D Trassee isch scho im Alterdum brucht worde. Im dritte und vierte Joorhundert isch die römischi Milidäärstrooss dört duuregange. Im spoote Middelalter het Baasel denn sini Stadtmuure baut und dinne in dr Stadt isch s äng worde. Im Vergliich zu de Gasse, wo nume drei bis vier Meter bräit gsi si,  isch die Freiji Strooss mit iire fümfehalb bis säggsehalb Meter Bräiti in früenere Zite seer iidrucksvoll gsi und isch dorum dr äinzig Wääg im alte Baasel gsi, wo as Strooss bezäichnet worde isch.

Die Freiji Strooss goot vo dr Aeschevorstadt, won emol s Innere Aeschedoor gstande isch,  oobe an dr Barfüesserkiirche duure und am Münsterbärg verbii und aabe bis zum Määrtblatz. Das isch dr Wääg gsi, wo im Middelalter d Händler gnoo häi, wo zwüsche dr hütige Schwiz und Dütschland verkeert häi. Vom Määrtblatz isch s nume e churze Wääg dur d Iisegass bis zur Rhiibrugg gsi, dr äinzige Brugg über e Fluss wit und bräit. Wenn d Händler nume die Rute gnoo häi und niene aaghalte häi, häi si käini Stüüre müesse zaale, und vo doo chunnt, so verzelt mä, dr Naame Freiji Strooss. Wenn öbber aber Waare in d Stadt het welle iifüere, het er si im stedtische Kaufhuus (dört wo hüte d Hauptbost stoot) müesse verzolle.

Wääred die Meebessere uf em Münsterhüügel und uf em Noodlebärg gwoont häi, häi d Handwärker und d Gwärbslüt unde em Birsig nooch gläbt und gschafft. Dorum si au vili vo iire Zumfthüüser an dr Freije Strooss oder grad am Birsig an dr Gärbergass gstande.

D Zümft hai vo dr Helvetik aa nodinoo iiri politischi und wirtschaftligi Rolle verloore. Wo denn am Ändi vom 19. Joorhundert d Strooss verbräiteret worde isch, het mä e Hufe vo de alte Zumfthüüser abgrisse und Geböid im Stil vom Historismus und vom Juugendstiil baut.

Die ersti vo de vier Herezümft, d Zumft vo de Kauflüt, isch im Huus zum Schlüssel dehäi gsi, wisawii vo dr hütige Hauptpost. Das het as äinzigs Zumfthuus si historische Charakter bhalte.

## Kulturgüeter an dr Freije Strooss

Datei:Basel Schluesselzunft.jpg|d SchlüsselzumftFreiji Strooss 25
Datei:Haus zum Steblin.JPG|s Huus zum SteblinFreiji Strooss 27
Datei:1706 Haus zum Kempfen.JPG|d Huus zum KempfeFreiji Strooss 69
Datei:Basel Steinenberg 2.JPG|dr SchilthoofFreiji Strooss 90
Datei:11-11-24-basel-by-ralfr-201.jpg|d Hauptbost


## Fuessnoote
John Deacon

Dr **John Richard Deacon** (* 19. August 1951 z Oadby, Leicestershire, Groossbritannie) isch e britische Musiker. Er isch als dr Bassist vo dr britische Rockband Queen bekannt worde. Wie die drei andere Mitgliider vo dr Band het au är e Hufe Stück für Queen komponiert. Dr Deacon het e baar vo de groosse Hit vo Queen gschriibe, drunder *You’re My Best Friend*, *I Want to Break Free* und *[[Another One Bites the Dust]]*. Säll isch für Queen dr Höhepunkt vo sinere Karriere in de USA gsi. Es isch dr drittgrösst Queen-Hit noch *[[We Will Rock You]]* und *[[We Are the Champions]]* worde.

## Literatur
* Jacky Gunn, Jim Jenkins: *Queen. As It Began.* Sidgwick & Jackson, London 1992, ISBN 0-283-06052-2 (Deutsche Ausgabe: *Queen.* Wilhelm Goldmann Verlag, München 1992. ISBN 3-442-42083-0)

## Weblink
* Queen Archives: John Deacon Interviews – Interview
* Greg Fryer: History and background of the Legendary Deacy Amp
Zunft zu Safran (Basel)

**[[Basler_Korporationen#E.E.|E. E.]] Zumft zu Safre** isch en öffentlig-rächtligi Korporazioon vo dr Stadt Baasel und isch äini vo de vier Baasler Herrenzümft. Si isch scho immer e Sammelkorporazioon gsi, wo verschidnigi Bruefsständ verdräte het und au hüte no für alli Brufsständ offen isch.
## Gschicht
D Safre-Zumft wird zum erste Mol 1372 erwäänt, aber si goot woorschinlig uf s 13. Joorhundert zrugg. Si isch as d Zumft vo de Gwürzhändler und Chröömer gründet worde, aber bald si au Drogiste und Apideeker ufgnoo worde, denn au d Händler mit Bauelle, Liinduech und Siide. Au d Huet- und Perüggemacher, d Cuafföör, d Juwelehändler und Silberchröömer, d Wissgärber, d Händschemacher, d Chnopfmacher, d Rotgiesser, Noodler und Spängler. Schliesslig häi au vili mit Brüef wo mit Pergamänt und Babbiir z due gha häi, zur Safre-Zumft ghöört. 
## S Zumfthuus
S erste Gsellschaftshuus isch am Imbergässli gsi, wil dört bsundrigs vil Händler und Chröömer gwoont häi.  1423 het d Zumft vom Root dr Ballhoof am Rindermäärt (Gärbergass 11) nid wit vom stedtische Kaufhuus kauft und dört e Gsellschaftshuus baut. 1562 und 1578 isch s umbaut worde und het e nöiji Fassaade überchoo, wo men em Baumäister Daniel Heintz zueschribt. S Huus vo dr Safrezumft gältet as äins vo de Hauptwärk vo dr Rönessans in dr Schwiz.

## Litratuur
* Paul Koelner: *Die Safranzunft zu Basel und ihre Handwerke und Gewerbe,* Basel 1935

## Weblingg
* Website der Zunft
* Bordret bi dr Bürgergmäind Baasel

## Fuessnoote
Roger Meddows Taylor

Dr **Roger Meddows-Taylor** (* 26. Juli 1949 z Dersingham, Norfolk, Groossbritannie) isch e britische Rockmuusiker. Er spiilt meereri Instrumänt und isch e Gründermitgliid vo dr Rockgruppe Queen. Wie die andere drei Mitgliider vo dr Band komponiert er au Lieder. Zu sine bekanntiste Bidrääg ghööre d Stück *[[Radio Ga Ga]]*, *[[A Kind of Magic (Lied)|A Kind of Magic]]*, *[[Breakthru]]* und *These Are the Days of Our Lives*. Dr Taylor isch usserdäm dr Schef vo dr Band The Cross gsi und isch au solo ufdräte.

## Literatur
* Jacky Gunn, Jim Jenkins: *Queen. As It Began.* Sidgwick & Jackson, London 1992. ISBN 0-283-06052-2 (Dütschi Uusgab: *Queen.* Wilhelm Goldmann Verlag, München 1992. ISBN 3-442-42083-0)

## Weblingg
*
* Queen Concerts: Concertography Roger Taylor 
* Queen Archives: Roger Taylor Interviews – Interview
Zunft zum Schlüssel (Basel)

D **[[Basler_Korporationen#E.E.|E. E.]] Zumft zum Schlüssel** isch en öffentlig-rächtligi Korporazioon in dr Stadt Baasel und äini vo de vier Baasler Herezümft. Si isch die historischi Veräinigung vo de Groosskauflüt, und sit em 17. Joorhundert au vo de Siidebandfabrikante und Chemiiindustrielle. Hüte isch si für alle Bruefsständ offe.
## S Gsellschaftshuus
S Huus zum Schlüssel isch an dr Freije Strooss vo 1486 bis 1488 vom Ruman Faesch für d Zumft vo de Kauflüt baut worde, anstatt vom Huus, wo si sit 1404 brucht het. 1733 isch s Hinderhuus umbaut worde und d Fassaade. Im 20. Joorhundert het mä s Huus in de Joor 1955 und 1985 umbaut. Im Hoof het s e Wandbild vom Samuel Buri.

S Huus zum Schlüssel isch e Baasler Kulturguet, wo für d Region vo Bedütig isch.
## Literatur
* Paul Koelner: *Die Zunft zum Schlüssel in Basel,* Basel 1953

## Weblinks
* Bordret bi dr Bürgergmäind Baasel

## Fuessnoote
Ruth Mönch

D **Ruth Mönch** (* 8. Okdobr 1926 z Stuegert, wo-se am 19. November 2000 au gschdôrba ischt) ischt a deitscha Theater- ond Fernseh-Schauschbiilere, Heerschbiilschbrechere, Sengere ond Moderatorin gwäa. Zwoimôl en ihrem Leaba hôt-se gheiradet: En erschdr Ehe da Tenor Günter Steingräber ond s zwoide Môl da Willy Seiler. Vo sellem hôt-se au da Nôchnama ôôgnomma ghet, abr weiderhin *Mönch* als Kinschtlernama beibhalda.

## Aus ihrem Leaba
D Ruth Mönch ischt am 8. Okdobr 1926 en Stuegert uff d Welt komma. Se ischt grad amôl 19 Jôhr alt gwäa, dô hôt-se beim *Stuttgarter Lustspiel- und Operettentheater* (wo’s scho lang nemme geit) a Engagement kriagt. Oina vo ihre Rolla isch d Titl-Figur en dr Operedde *[[Schwarzwaldmädel]]* gwäa, wo-se meh wia 100 Môl gschbiilt hôt. Schbäder isch d Ruth Mönch freia Mitarbeidere beim dômôlige Sender *Süddeutscher Rundfunk* en ihrer Hoimetstadt ond *Südwestfunk* z Bada-Bada (heit zammagfasst zom Sidweschtrundfunk) wôrra. Ama greeßra Personakreis ischt-se bekannt wôrra durch dia Radio-Sendonga *Südfunklotterie*, *Frühschoppen*, *Musik auf dem Laufsteg*, *Volksmusik-Hitparade* ond *Sie wünschen, wir spielen*. Mitgwirkt hôt-se au en mehrere Heerschbiil em schwäbischa Dialekt.

Em Jôhr 1969 schliaßlich isch d Ruth Mönch – zamma mit ihrem Môô Willy Seiler – vom Saarlendischa Rundfunk fir deam sei Fernsehsendong *Im Krug zum grünen Kranze* engagiert wôrra, wo em Lauf dr Zeit ibr 500-môl ibr da Bildschirm ganga ischt. Sella Sendong ischt gewissermaßa dr Vorlaifer vom schbätra *Musikantenstadl* gwäa. Au en dr Fernseh-Serie *Deutschland, deine Schwaben* nôch-em gleichnamiga Buach vom Thaddäus Troll hôt-se a baar Rolla kriagt.

Nôch dr Funkzioo als Moderatorin hôt d Ruth Mönch bloß noh als Schauschbiilere gschafft. So ischt-se zom Beischbiil bis kurz vôr ihrem Ableaba uff dr Bihne vom Volkstheader *Komede Scheuer* en dr *Mäulesmühle* em Siibamihladal bei Leifelda-Echderdenga gschdanda, wo-se mit selle schwäbische Komiker Albin Braig ond Karlheinz Hartmann Erfolge gfeiret hôt. A baar vo de Theadr-Stickla send vom Sidweschtrundfunk uffzoichnet wôrra.

Am 19. November 2000 hôt d Ruth Mönch en ihrer Hoimetstadt d Auga fir emmer gschlossa. 74 Jôhr alt ischt-se wôrra. Ihr ledschda Ruha hôt-se uff-em Stuegerter Pragfriidhof gfonda, em gleicha Grab wia ihr Môô.

## A Auswahl vo de Film, wo-se dren mitgschbiilt hôt
*  (1972)
* Tatort: Eine Million Mäuse (1987)

## A Auswahl vo de Liader, wo uff Schallpladda rauskomma send
* *Immer nur Schatz und Schätzle*
* *Schwabenland Polka*
* *Sie wünschen – wir spielen*
* *Was soll i bloß heut wieder koche*
* *Der Zipperle Tanz*
* *Vögele im Tannenwald*
* *Wo a grüner Besa winkt*
* *... und am Montag, da ist Blautag*
* *... schüttets über mi na*
* *En d'r guate alte Zeit*

## Weblink
* 
* Nachruf en dr Pressemabb vom SWR mit-ma Haufa Ôgaba zo ihrem Leaba
*Dr Willy Seiler ond sei Frau Ruth Mönch bei youtube mit-em Liadle ''Schaffe, schaffe, Häusle baue''
*S Gemeinschaftsgrab vom Willy Seiler ond seira Frau uff-em Stuegerter Pragfriedhof
Need Your Loving Tonight

**Need Your Loving Tonight** isch e Lied vu dr britische Rockbrand Queen. S isch vom Bassischt John Deacon gschribe worde. S Lied isch s viert Stuck uf em Album The Game.

## Bsetzig
* Freddie Mercury - Gsang
* Brian May - Gitarre, Gsang
* John Deacon - Bass, akustischi Gitarre
* Roger Taylor - Schlagzyyg, Gsang

## Weblink
* ''Need Your Loving Tonight'' uf queenonline.com, dr offiziälle Websyte vu dr Band
Queen (Album)

**Queen** isch s Debütalbum vu dr glychnamige britische Rockband Queen. S isch anne 1973 uusechuu un isch vum John Anthony, em Roy Thomas Baker un Queen produziert wore. Toningenieur sin dr Roy Thomas Baker, dr Mike Stone, dr Ted Sharpe un dr David Hentschel gsii. 

## Titellischt
#*Keep Yourself Alive* - 3:46 - (Brian May)
#*Doing All Right* - 4:10 - (May, Tim Staffell)
#*Great King Rat* - 5:41 - (Freddie Mercury)
#*My Fairy King* - 4:07 - (Mercury)
#*Liar* - 6:26 - (Mercury)
#*The Night Comes Down* - 4:24 - (May)
#*Modern Times Rock 'n' Roll* - 1:48 - (Roger Taylor)
#*Son and Daughter* - 3:19 - (May)
#*Jesus* - 3:45 - (Mercury)
#*Seven Seas of Rhye* - 1:10 - (Mercury)

## Weblink
* ''Queen'' uf queenonline.com, dr offiziälle Websyte vu dr Band
Queen II

**Queen II** isch s zwait Studioalbum vu dr britische Rockband Queen. S isch anne 1974 uusechuu un isch vum Roy Thomas Baker, em Robin Geoffrey Cable un Queen produziert wore. Uf däm Albun het s dr erscht Hit vu dr Band, *Seven Seas of Rhye*.

## Titellischt
# Procession *([[Brian May]])* - 4:08
# Father to Son *([[Brian May]])* - 6:14
# White Queen *([[Brian May]])* - 4:33
# Some Day One Day *([[Brian May]])* - 4:21
# Loser In the End *([[Roger Taylor]])* - 4:01
# Ogre Battle *([[Freddie Mercury]])* - 4:08
# The Fairy Feller's Master-Stroke *([[Freddie Mercury]])* - 2:41
# Nevermore *([[Freddie Mercury]])* - 1:17
# March of the Black Queen *([[Freddie Mercury]])* - 6:33
# Funny How Love Is *([[Freddie Mercury]])* - 2:48
# Seven Seas of Rhye *([[Freddie Mercury]])* - 2:48

## Weblink
* ''Queen II'' uf queenonline.com, dr offiziälle Websyte vu dr Band
Zunft zu Weinleuten (Basel)

D **[[Basler_Korporationen#E.E.|E. E.]] Zumft zu Wiilüt** oder au **Gälte-Zumft**, isch en öffentlig-rächtligi Korporazioon in dr Stadt Baasel und äini vo de vier Baasler Herezümft. Si isch die historischi Veräinigung vo de Wiihändler, Wiischänk und Wiilader. Aber au die offizielle Wiibrüefer häi zur Zumft ghöört, d Stüürbeamte, wil dennzumol Stüüre z Baasel nume uf e Wii erhoobe worde si, anderi stedtischi Beamti und "Grichtspersone". 
Hüte isch d Zumft für alli Bruefsständ offe.

## S Zumfthuus
Wenn genau d Zumft gründet worde isch, wäiss mä nid, aber es isch sicher vor 1233 gsi. Us däm Joor git s en Urkunde, ass d Zumft e Huus am Kornmäärt, hüte isch d Adrässe Määrtblatz 13, kauft het. Si isch denn as Gältezumft bekannt gsi. D Gälte isch en Art Wiikanne und isch immer no s Abzäiche vo dr Zumft zu Wiilüt. S Huus het zerst nume us em «zem nideren Bild» bestande, wo aber bald scho z chlii gsi isch, und 1330 isch s Huus näbedraa, s «zem Ystein», drzuechoo. Wo s am Kornmäärt brennt het, het mä renowiert und e Hinderhuus drzuekauft. In de Joor 1421 und 1423 het mä die bäide Hüüser ufgstockt und e Dach über bäidi baut.

S Zumfthuus isch zwüsche 1562 und 1578 vom Daniel Heintz im Rönessansstiil umbaut worde und het e brächtigi Fassaade überchoo.
Vo 1978 bis 1979 het mä d Fassaade bis jetz zum letschte Mol renowiert. Si isch sit em 19. Joorhundert änglischroot gsi und isch en Art veielett aagmoolt worde.

Sit scho fast hundert Joor isch im Geböid e Bankinstitut dehäi.
## Liddratuur
* Rose-Marie Schulz-Rehberg, *Architekten von der Gotik bis zum Barock*, Christof Meriaa Verlaag Baasel, S. 146

## Weblingg
* Website vo dr Zumft
* Bordret bi dr Bürgergmäind Baasel
## Fuessnoote
Sheer Heart Attack

**Sheer Heart Attack** isch s dritt Studioalbum vu dr britische Rockband Queen. S isch anne 1974 uusechuu un isch vum Roy Thomas Baker un Queen produziert wore.

## Titellischt
# *Brighton Rock* - 5:08
# *Killer Queen* - 2:59
# *Tenement Funster!* - 2:47
# *Flick Of The Wrist* - 3:19
# *Lily Of The Valley* - 1:43
# *Now I'm Here* - 4:02
# *In The Lap Of The Gods* - 3:22
# *Stone Cold Crazy* - 2:12
# *Dear Friends* - 1:08
# *Misfire* - 1:47
# *Bring Back That Leroy Brown* - 2:13
# *She Makes Me (Stroomtrooper in the Stilettos)* - 4:08
# *In The Lap Of The Gods...Revisited* - 3:45

## Weblink
* ''Sheer Heart Attack'' uf queenonline.com, dr offiziälle Websyte vu dr Band
Zunft zu Hausgenossen (Basel)

D **[[Basler_Korporationen#E.E.|E. E.]] Zumft zu Husgnosse**, au **Bäärezumft** noch em Naame vo iirem Zumfthuus, isch en öffentlig-rächtligi Korporazioon in dr Stadt Baasel und äini vo de vier Baasler Herezümft. Historisch isch si d Veräinigung vo de Wäggsler und Münzmäister gsi und het au Goldschmiid,  Giesser, Gleerti wie dr Felix Platter und Künstler wie dr Urs Graf ufgnoo. Hüte isch si für alli Bruefsständ offe.

Iir Zumfthuus isch an dr Freie Strooss 34.
## Gschicht
D Zumft isch zum erste Mol 1289 urkundlig erwäänt worde, wo dr Bischof Peter I. Reich vo Riichestäi d Statute vo dr Gsellschaft vo de «Husgnosse» bestäätigt het. Ursprünglig isch si d Zumft vo de Wäggsler gsi, wo under dr Ufsicht vom Münzmäister gstande si. Und wil dä «Huusgnoss vom Bischof» gsi isch, hai si ihrer Zumft dä Naame gee. 

1377 het d Zumft s Huus „zum graue Bäär“ an dr Freije Strooss 34 kauft und vo dört isch dr Naame Bäärezumft choo. 
Wil d Zumft wenig Mitgliider gha het, het dr Root noch 1398 d Goldschmiid, wo no 1363 en äignigs Huus, s 'zum Riinach', uf em Petersbärg kauft häi,  d Kannegiesser und d Hafegiesser dä *Husgnosse* zuedäilt, so dass si iiri Pflichte wie d Wach uf dr Stadtmuure und gwüssi Funkzioone vo dr Bolizei und dr Fürweer häi chönne erfülle. 1401 häi d Wäggsler iiri Wäggselbängg uf em Fischmäärt verkauft.

Äini vo de Ufgoobe vo dr Zumft isch s gsi, z kontrolliere, ass d Gwicht, wo iiri Mitgliider brucht häi, gstimmt häi, ass dr Fiinghalt vom Silber richdig sig und käini Siigel und Schlüssel gmacht wurde zu betrüegerische Zwäck. Sit de 1520er Joor het dr Punzemäister as Verdräter vo dr Zumft d Arbäite vo de Baasler Goldschmiid und au fremdi Waare, wo in dr Stadt verkauft worde si, mit eme Baaselstaab abgstämplet. Im 16. Joorhundert si Reglemänt iigfüert worde, wo d Leer, d Gsellezit und wie mä Mäister wird, festgläit häi.

In dr Helvetik häi d Zümft iiri politischi und wirtschaftligi Rolle verloore. Si häi Däil vo iire Funkzioone mit dr Mediazioon zrugg überchoo, bis si in dr zwäite
Helfti vom 19. Joorhundert zu räine Veräin worde si.

Wo die Freiji Strooss am Ändi vom 19. Joorhundert verbräiteret worde isch, het mä s alte Zumfthuus abgrisse. 1893/94 het dr Baasler Archidekt Lienert Friedrich für d Zumft e nöis Gsellschaftshuus baut.  D Fassaade vom Zumfthuus mit em Gmäld vom Hans Sandreuter vo 1895 isch sit denn schon e baar Mol veränderet worde, zum letschte Mol im Joor 2006. 

S Hinderhuus an dr Falknerstrooss 9 isch e Nöibau vo 1932/33 noch Blään vo dr Baasler Baugsellschaft.

## Weblingg

* D Website vo dr Zumft
* Bordret bi dr Bürgergmäind Baasel

## Fuessnoote
Stockmihli Musikanten

D **Stockmihli Musikanda** (zeitweis hend-se sich au *Original Schwarzwälder Stockmihli Musikanten* ghoißa) send friher amôl a bekannda siddeitscha Volksmusik-Grubbe vo Briilinge em Schwarzwald-Baar-Kreis gwäa. Ihr Repertoire hôt sich hauptsächlich aus Volksmusik em Stil vo de Schlager zammagsetzt, zom Doil gsonga ond zom Doil au instrumental. Dui Grubbe ischt oft en volkstimliche Fernseh-Sendonga ufftredda, zom Beischbiil bei Sidwescht 3 en dr Reihe *Drei in einem Boot* ond beim Saarländischa Rundfunk en dr Show-Reihe *Im Krug zum grünen Kranze*, wo vom Ehepaar Ruth Mönch ond Willy Seiler moderiirt wôrra ischt. Deet send-se sogar d *Haus-Kabell* gwäa. Au a Turnee durch Japan, Kanada, Finnland, Griichaland ond Australia hend dia Musikanda gmacht. Am 4. September 2004 hend-se ihr ledschds Konzert gäa, kurz bevor-se ihr 50-jährigs Jubileom hedded feira kenna.

## Quell
Artikl vo dr Dorothea Schwarz en dr Tageszeidong ''Südkurier'' vom 26. Februar 2005
Thomas Baumer

De **Thomas Baumer** (* 29. Mai 1960 z Friburg) isch en Schwiizer Betriebsökonom und Expärt für interkulturelli Kompetänz und Persönlichkeitsdiagnostik. Er het i de Eignigsdiagnostik wichtigi Teil vom prognostische Assessment entwicklet und dä Begriff vor allem im dütschschprachige Ruum prägt.

## Familie
De Thomas Baumer isch en Sohn vom Schprooch- und Religionswüsseschaftler Iso Baumer. Er het s'Jesuite-Gymnasium *Stella Matutina* z'Feldkirch (Vorarlberg) bsuecht und Betriebsökonomie a de Zürcher Hochschuel für Aagwandti Wüsseschafte schtudiert. Er isch verhürotet und Vater vo zwei Chind.

## Bruef
Vo 1986 bis 1999 het er bi de Swissair gschaffet, zletscht als Division Manager im Swissair Training Center, wo d'Pilote und Kadermitarbeiter rekrutiert und d'Pilote und Flugbegleiter wiiterbildet wärded.
Er isch de Gründer und Leiter vom Inschtitut *CICB Center of Intercultural Competence AG*, wo im Jahr 2000 gründet und sit 2010, erwiiteret mit dem Beriich *CACB Center für Assessment und Coaching*, als Aktiegsellschaft gfüert wird.

Er macht Forschige und füert Kürs, Vorbereitige uf Uslandiisätz und bishär über 500 Assessments und Coachings dure (mit oder ohni Fokus uf interkulturelli Kompetänz). Er hät wesentlichi Aschpäkt vom prognostische Assessment entwicklet und prägt. Me cha mit däm schpezielle Assessment, no meh als mit de üebliche Verfahre wie Assessment-Center oder Potenzialanalyse, e präzisi und überprüefbari Uussag mache, nid nume zu de vorhandene Fähigkeite und Potenzial vo mene Mänsch, sondern au zu de mittel- und längerfrischtig erreichbare Ziel, de notwändige Rahmebedingige und au em benötigte Ziitruum.

## Wärk (Uuswahl)
* *Handbuch Interkulturelle Kompetenz*, Band 1; Verlag Orell Füssli, Züri; 2002. ISBN 3-280-02691-1
* *Handbuch Interkulturelle Kompetenz*, Band 2; Verlag Orell Füssli, Züri; 2004. ISBN 3-280-05081-2
* *Prognostisches Assessment. Fähigkeiten und persönliche Entwicklung voraussehen*; HRM Dossier; SPEKTRAmedia Verlag, Züri; 2013. ISBN 978-3-908244-94-3

## Einzelnoochwiis


## Weblinks
* ''Interkulturelle Kompetenz: Schlüssel zum Erfolg''; In: SWI Swissinfo.ch 7/2004
* ''Von unreinen linken Händen und verneinendem Nicken'' (PDF-File; 183&nbsp;kB) In: HR Today 9/2005 (Ziitschrift)
* ''La passion pour les gens différents'' (PDF-File; 97&nbsp;kB) In: La Liberté (Ziitig), 11.10.2010